CELEX: E2014P0002
Language: sl
Date: 2014-01-10 00:00:00
Title: Tožba Nadzornega organa Efte proti Islandiji, vložena 10. januarja 2014 (Zadeva E-2/14)

8.5.2014   
            
            
               SL
            
            
               Uradni list Evropske unije
            
            
               C 138/31
            
         Tožba Nadzornega organa Efte proti Islandiji, vložena 10. januarja 2014
   (Zadeva E-2/14)
   (2014/C 138/08)
   Nadzorni organ Efte, ki ga zastopata Xavier Lewis in Markus Schneider, zastopnika za Nadzorni organ Efte, Rue Belliard 35, 1040 Bruselj, Belgija, je 10. januarja 2014 na Sodišču Efte vložil tožbo proti Islandiji.
   Nadzorni organ Sodišču Efte predlaga, naj:
   
               1.
            
            
               ugotovi, da Islandija s tem, ker v predpisanem roku ni sprejela ukrepov, potrebnih za izvajanje akta iz točke 56v Priloge XIII k Sporazumu EGP (Direktiva Evropskega parlamenta in Sveta 2005/35/ES z dne 7. septembra 2005 o onesnaževanju morja z ladij in uvedbi kazni za kršitve), kakor je bil prilagojen Sporazumu EGP s Protokolom 1 k Sporazumu in s Sklepom Skupnega odbora EGP št. 65/2009 z dne 29. maja 2009, in/ali o tem ni takoj obvestila Nadzornega organa Efte, ni izpolnila svojih obveznosti iz navedenega akta in iz člena 7 Sporazuma EGP;
            
         
               2.
            
            
               plačilo stroškov postopka naloži Islandiji.
            
         
      Pravna podlaga in dejansko stanje ter navedeni tožbeni razlogi:
   
               —
            
            
               razlog za tožbo je, da Islandija do 12. avgusta 2013 ni upoštevala obrazloženega mnenja Nadzornega organa Efte z dne 12. junija 2013 ter v svoj nacionalni pravni red prenesla Direktive Evropskega parlamenta in Sveta 2005/35/ES z dne 7. septembra 2005 o onesnaževanju morja z ladij in uvedbi kazni za kršitve (v nadaljnjem besedilu: akt), navedene v točki 56v Priloge XIII k Sporazumu o Evropskem gospodarskem prostoru in kakor je bila prilagojena Sporazumu EGP s Protokolom 1 k navedenemu sporazumu,
            
         
               —
            
            
               Nadzorni organ Efte ugotavlja, da Islandija s tem, ker v predpisanem roku ni sprejela potrebnih ukrepov za izvajanje akta in/ali o tem obvestila Nadzornega organa Efte, ni izpolnila svojih obveznosti iz člena 16 akta, kot je bil prilagojen, in iz člena 7 Sporazuma EGP.